paragraph_text: Već od najranijih dana iskazivao je sklonost svim aspektima umjetnosti, ne libeći se pri tom i javnog angažmana. Na udaraljkama i bubnjevima predstavio se kao glazbenik u skupinama Perspektiva, 13. prase, Nova, i Kabir Bedi. Sklon modernističkom izrazu pomicao je granicu između vizualnih umjetnosti i teatarskog izričaja, jasnu podjelu između autora, publike i umjetničkog djela svojim izložbama skulptura i objekata, instalacijama i performansima u različitim hrvatskim gradovima.